
"Түркістан облысының табиғи ресурстар және табиғат пайдалануды реттеу басқармасының "Сырдария-Түркістан мемлекеттік өңірлік табиғи паркі" коммуналдық мемлекеттік мекемесі көрсететін қызметтер үшін тарифтер мөлшерін бекіту туралы" Оңтүстiк Қазақстан облысы әкiмдiгiнiң 2017 жылғы 18 сәуірдегі № 94 қаулысына өзгеріс енгізу туралы
Түркістан облысы әкiмдiгiнiң 2026 жылғы 6 тамыздағы № 135 қаулысы


      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасы Заңының 27-бабының 2-тармағына сәйкес, Түркістан облысы әкімдігі ҚАУЛЫ ЕТЕДІ:



      1. "Түркістан облысының табиғи ресурстар және табиғат пайдалануды реттеу басқармасының "Сырдария-Түркістан мемлекеттік өңірлік табиғи паркі" коммуналдық мемлекеттік мекемесі көрсететін қызметтер үшін тарифтер мөлшерін бекіту туралы" Оңтүстiк Қазақстан облысы әкiмдiгiнiң 2017 жылғы 18 сәуірдегі № 94 қаулысына (Нормативтік құқықтық актілерде мемлекеттік тіркеу тізілімінде № 410 болып тiркелген) келесі өзгеріс енгізілсін:



      көрсетілген қаулының 2-қосымшасы осы қаулының қосымшасына сәйкес жаңа редакцияда жазылсын.

      2. "Түркістан облысының табиғи ресурстар және табиғат пайдалануды реттеу басқармасы" мемлекеттік мекемесі Қазақстан Республикасының заңнамасында белгіленген тәртіпте:

      1) осы қаулыға қол қойылған күннен бастап бес жұмыс күн ішінде оның қазақ және орыс тілдеріндегі электрондық түрдегі көшірмесін Қазақстан Республикасы Әділет министрлігінің "Қазақстан Республикасының Заңнама және құқықтық ақпарат институты" шаруашылық жүргізу құқығындағы республикалық мемлекеттік кәсіпорнының Жамбыл облысы бойынша филиалына ресми жариялау және Қазақстан Республикасы нормативтік құқықтық актілерінің эталондық бақылау банкіне енгізу үшін жіберілуін;

      2) осы қаулының ресми жарияланғанынан кейін оның Түркістан облысы әкімдігінің интернет-ресурсында орналастырылуын қамтамасыз етсін.

      3. Осы қаулының орындалуын бақылау облыс әкімінің жетекшілік ететін орынбасарына жүктелсін.

      4. Осы қаулы оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.
	
      Облыс әкімі 

	
Н. Көшеров



	 
	Түркістан облысы әкімдігінің

	 
	2026 жылғы "06" тамыздағы

	 
	№ 135 қаулысына қосымша


 "Сырдария-Түркістан мемлекеттік өңірлік табиғи паркі" коммуналдық мемлекеттік мекемесі көрсететін қызметтер үшін тарифтер мөлшері
	
№
	
Қызмет атаулары
	
Өлшем бірлігі
	
Пайдалану ұзақтығы
	
Тарифтер, АЕК

	
1
	
3
	
4
	
5
	
6

	
1
	
Көлікке арналған тұрақтарды ұсыну

(оның ішінде: электр желілеріне қол жеткізуге болатын орындарда электрқуаттау станциялары бар тұрақтарды)
	
1 бірлік
	
1 тәулік
	
0,1

	
2
	
Туристік құрал жабдықтар беру, оның ішінде: жатын қапшықтармен жабдықталған туристік палаткалар
	
1 бірлік
	
1 тәулік
	
0,5

	
3
	
Мәдени-тұрмыстық мақсаттағы объектілерді беру, оның ішінде:

1) монша (1-6 адам)
	
1 бірлік
	
1 сағат
	
0,5

	
	
2) тұрмыстық заттармен жабдықталған (ыдыс-аяқ, төсек орындар) киіз үйлер
	
1 бірлік
	
1 тәулік
	
4,7

	
	
3) тұрмыстық заттармен жабдықталған тапшандар (ыдыс-аяқ, төсек орындар, 1-6 адамға дейін және 6 адамнан көп)
	
1 бірлік
	
1 тәулік
	
1,4

	
	
4) кемпинг (ағаш үйлер)

(4 адамға дейін)
	
1 бірлік
	
1 тәулік
	
2,8

	
	
5) жақсартылған жағдаймен салқындатқыш, жылыту 

құрылғылары бар 6 адамдық кемпинг (вагон-үй)
	
1 бірлік
	
1 тәулік
	
2,67

	
4
	
Көрсетілетін көлік қызметтерін, сондай-ақ мініс малын уақытша иеленуге және пайдалануға беру жөніндегі көрсетілетін қызметтерді ұсыну, оның ішінде:

1) қар шанасы (снегоход)
	
1 бірлік
	
1 сағат
	
1,15

	
	
2) квадроцикл
	
1 бірлік
	
1 сағат
	
1,15

	
	
3) моторлы қайық (1-4 адам)
	
1 бірлік
	
1 сағат
	
2,0

	
	
4) шағын автобус (16 адамға дейін)
	
1 бірлік
	
1 сағат
	
2,0

	
	
5) мініс ат
	
1 бірлік
	
1 сағат
	
1,15

	
5
	
Әуесқойлық (спорттық) балық аулауды, сондай-ақ балық өсіруді жүргізу
	
1 адам
	
1 тәулік
	
0,1

	
6
	
Мемлекеттiк табиғи-қорық қоры, табиғи және тарихи-мәдени мұра объектiлерiнде, табиғат мұражайларында және жанды табиғат мүйiстерiнде болу және оларды зерделеу кезiнде көрсетілетін қызметтер:

1) экскурсия жүргізуші
	
1 топ

(20 адамға дейін)
	
1 сағат
	
0,2

	
	
2) инспектор-жолсерік
	
1 топ

(20 адамға дейін)
	
1 сағат
	
0,2

	
	
3) аудармашы
	
1 топ

(20 адамға дейін)
	
1 сағат
	
0,2

	
	
4) кино, бейне (оның ішінде: дрон арқылы) түсірілім жүргізу
	
1 бірлік
	
1 тәулік
	
8,7

	
	
5) фото түсірілім жүргізу
	
1 бірлік
	
1 тәулік
	
1,6

	
7
	
Туристтік соқпақтар, тамашалау алаңдарын, демалу алаңқайларын ұсыну*
	
1 адам
	
1 тәулік
	
0,1

	
8
	
Ерекше қорғалатын табиғи аумақта құбырлар, электр қуатын беру және байланыс желiлерiн, жолдарды салу және орналастыру жөнiнде қызметтер көрсету
	
1 шаршы метр
	
1 жыл
	
0,04

	
9
	
Қонақ үйлер, мотельдер, туристiк базалар, балық өсіру шаруашылықтары, қоғамдық тамақтандыру, сауда және ерекше қорғалатын табиғи аумақтардың басқаруындағы басқа да мәдени-тұрмыстық мақсаттағы объектiлер немесе оларды орналастыратын орындар беру
	
1 гектар
	
1 ай
	
1,46

	
10
	
Жеңіл көлік кірген үшін
	
1 бірлік
	
1 тәулік
	
0,4

	
11
	
Мотоциклдер, мопедтер, квадроциклдер кірген үшін
	
1 бірлік
	
1 тәулік
	
0,3

	
12
	
Орын саны 16-ға дейінгі шағын автобустар мен жүк көліктер кірген үшін
	
1 бірлік
	
1 тәулік
	
1,3

	
13
	
Орын саны 32-ге дейінгі автобустар кірген үшін
	
1 бірлік
	
1 тәулік
	
2,7

	
14
	
Орын саны 32-ден жоғары автобустар кірген үшін
	
1 бірлік
	
1 тәулік
	
4,0



      Ескерту:

      "Сырдария-Түркістан мемлекеттік өңірлік табиғи паркі" коммуналдық мемлекеттік мекемесі жергілікті маңызы бар ерекше қорғалатын табиғи аумақтарда көрсететін қызметтер үшін келесі жеңілдіктерді қарастырады:

      -I, II, III топтағы мүгедектерге – тегін;

      -"Алтын алқа" және "Күміс алқа" бар аналарға – тегін;

      -Мектеп жасына дейінгі балаларға – тегін;

      -Зейнеткерлерге – 50 %

      -Мектеп жасындағы балаларға – 50 %;

      -Күндізгі маусымдағы студенттерге – 25 %.

